stanford-oval/wikipedia huggingface dataset:
Wii Party U
Aiheesta muualla

Virallinen sivusto (englanniksi)
Windows Messenger

| Windows Messenger |
| --- | --- |
Kehittäjä:  Microsoft
Kehityshistoria
Vakaa versio:  5.1 / -
Tiedot
Ohjelmistotyyppi:  pikaviestintäohjelma
Alusta:  Windows
Lisenssi:  Yksityinen omistusoikeus
Aiheesta muualla
Verkkosivusto
Windows Messenger on Microsoftin kehittämä pikaviestintäohjelma, joka käyttää viestinnässä SIMPLE-protokollaa ja .NET Messenger Service -viestintä- ja läsnäolojärjestelmää. Se toimitettiin Windows XP- ja Windows 2000 (versio 5 tai uudempi) -käyttöjärjestelmien mukana.
Ohjelma oli Windows Live Messenger -pikaviestintäohjelman edeltäjä. Windows Vistassa ja uudemmissa ei ole Messengeriä valmiiksi asennettuna.
Wii Fit U

| Wii Fit U |
| --- | --- |


Kehittäjä:  Nintendo EAD Group No. 5 Ganbarion
Julkaisija:  Nintendo
Pelisarja:  Wii ja Wii Fit
Pelimoottori:  Wii Fit
Julkaistu:  JP 31. lokakuuta 2013NA 1. marraskuuta 2013EU 1. marraskuuta 2013AUS 2. marraskuuta 2013
Lajityyppi:  kuntoilupeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Wii U
Jakelumuoto:  Nintendo Wii U -levy
Lisää peliartikkeleitaVideopelien teemasivulla
Infobox OK  : 
Wii Fit U on Nintendon julkaisema kuntoilupeli Wii U:lle. Peli on jatkoa Wii Fitille ja Wii Fit Plus:lle.
Peli sisältää yhteensä 77 erilaista harjoitusta, joista yli 20 on uusia.. Pelissä hyödynnetään Wii U Gamepad-ohjainta ja edellisistä osista tuttua Wii Balance Board-tasapainolautaa. Pelissä hyödynnetään myös Fit Meter -lisälaitetta, joka tallentaa erilaisia pelaajan tekemiä asioita, kuten askelia.
Aiheesta muualla

Virallinen sivusto (Arkistoitu – Internet Archive) (englanniksi)
Saratov Airlinesin lento 703

| Saratov Airlinesin lento 703 |
| --- | --- |
 Onnettomuuskone vuonna 2017.
Yhteenveto
Päivämäärä:  11. helmikuuta 2018
Onnettomuustyyppi:  hallinnan menetys jäätävissä olosuhteissa
Tapahtumapaikka:  Argunovo, Moskovan alue, Venäjä
Lähtöpaikka:  Domodedovon kansainvälinen lentoasema, Moskova, Venäjä
Määränpää:  Orskin lentoasema, Orsk, Venäjä
Kuolleita:  71
Eloonjääneitä:  0
Lentokone
Konetyyppi:  Antonov An-148-100B
Lentoyhtiö:  Saratov Airlines
Rekisteritunnus:  RA-61704
Matkustajia:  65
Miehistöä:  6
Saratov Airlinesin lento 703 oli Saratov Airlinesin reittilento Moskovan Domodedovon lentoasemalta Orskiin. Lennolla 11. helmikuuta 2018 käytetty Antonov An-148-100B syöksyi maahan lähellä Argunovoa, noin 80 kilometriä Moskovasta kaakkoon. Lennolla oli 65 matkustajaa ja kuusi miehistön jäsentä, jotka kaikki kuolivat onnettomuudessa.
Eräiden silminnäkijöiden mukaan kone oli jo liekeissä pudotessaan maahan. Joidenkin mukaan koneessa tapahtui räjähdys jo ilmassa. Koneesta löydettiin osia kilometrin päästä itse onnettomuuspaikalta, joten onnettomuuden todennäköisenä syynä pidettiin aluksi ilmassa tapahtunutta räjähdystä. Onnettomuustutkinnassa turman syyksi todettiin kuitenkin lentäjän virhe. Tutkinnan mukaan miehistö unohti käynnistää nopeusanturien lämmityksen, ja tämän johdosta anturi antoi vääriä tietoja miehistölle. Miehistö reagoi tämän jälkeen liiallisilla käännöksillä ja käänsi vahingossa koneen noin 30–35 asteen syöksyyn.
Yoshie Kasajima

| Henkilötiedot |
| --- | --- | --- |
Koko nimi: Yoshie Kasajima
Syntymäaika: 12. toukokuuta 1975 (ikä 49)
Syntymäpaikka: Japani
Kansalaisuus:  Japani
Pelipaikka: Puolustaja
Pituus: 170 cm
Seurat
| Vuodet | Seura | O (M) |
|  | Shimizudaihachi SC Urawa Reds AS Elfen Sayama FC |  |
Maajoukkue
| 1999–2002 | Japani | 24 (4) |
Yoshie Kasajima (jap. 笠嶋 由恵, Kasajima Yoshie; s. 12. toukokuuta 1975) on japanilainen entinen jalkapalloilija.
Jalkapallomaajoukkue

Kasajima debytoi Japanin maajoukkueessa marraskuussa 1999. Hän on pelannut 24 maaottelua ja tehnyt niissä neljä maalia.
Windows Media Center

| Windows Media Center |
| --- | --- |

 Windows Vistan Media Center
Kehittäjä:  Microsoft
Kehityshistoria
Vakaa versio:  6.1
Tiedot
Ohjelmistotyyppi:  Multimedia
Alusta:  Windows
Lisenssi:  Suljettu lisenssi
Aiheesta muualla
Windows Media Center
Windows Media Center on median hallintaan keskittyvä ohjelmisto, jonka avulla käyttäjä voi katsella televisiota, kuunnella radiota, tallentaa näitä medioita sekä katsella DVD-levyjä. Ohjelmisto sisältyy Microsoftin Windows XP Media Center Editioniin, Windows Vistan Home Premium- ja Ultimate-myyntiversioihin sekä Windows 7:n Home Premium-, Professional-, Enterprise- ja Ultimate-myyntiversioihin. Ohjelmistoa voidaan hallita sitä varten suunnitellulla kaukosäätimellä. Windows Media Centerin kehitys on lopetettu, eikä sitä ole saatavilla enää Windows 10 -käyttöjärjestelmälle.
Samettivälskäri

| Samettivälskäri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Acanthurus
Laji::  nigricans
Kaksiosainen nimi
 Acanthurus nigricans  (Linnaeus, 1758) 
Katso myös
   Samettivälskäri Wikispeciesissä   Samettivälskäri Commonsissa 
Infobox OKNimi-testi OKIUCN-testi OK: 
Samettivälskäri (Acanthurus nigricans) on välskärikaloihin kuuluva kala.
Koko ja ulkonäkö

Samettivälskäri kasvaa noin 20 cm pitkäksi. Se muistuttaa ulkonäöltään paljon pastellivälskäriä Acanthurus japonicus. Ruumis on luumunvärinen, kiekkomainen, ja peräosaa kiertää keltainen kapea raita. Pyrstö on vaaleansininen, ja siinä on keltainen poikkiraita. Silmän alla on valkoinen läikkä, pienempi kuin pastellivälskärillä.
Alkuperä

Samettivälskäri on kotoisin Havaijilta ja Tyynenmeren keskiosista.
Käyttäytyminen

Samettivälskäri on usein aggressiivinen lajitovereitaan ja muita välskäreitä kohtaan, mutta ei kiusaa pienempiään.
Ravinto

Samettivälskäri on levänsyöjä.
Aiheesta muualla

Acanthurus nigricans (peilipalvelin) FishBase. Froese, R. & Pauly, D. (toim.). (englanniksi)
Vuoriuunilintu

| Vuoriuunilintu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Uunilinnut Phylloscopidae
Suku::  Sirittäjäuunilinnut Rhadina
Laji::  bonelli
Kaksiosainen nimi
 Rhadina bonelli  (Vieillot, 1819) 
Synonyymit
 Phylloscopus bonelli 

Katso myös
   Vuoriuunilintu Wikispeciesissä   Vuoriuunilintu Commonsissa 
Infobox OKNimi-testi OKIUCN-testi OK: 
Vuoriuunilintu (Rhadina bonelli) on uunilintujen heimoon kuuluva pieni varpuslintu.
Koko ja ulkonäkö

Linnun pituus on 11–12 cm ja paino 7–9 g. Kooltaan tiltaltin suuruusluokkaa. Väritys päältä vihertävänharmaa, alta valkea. Yläperä tavallisesti kellanvihreä erottuen harmaammasta selkäpuolesta. Muistuttaa suuresti balkaninuunilintua, jota ennen pidettiin vuoriuunilinnun itäisenä alalajina.
Vuoriuunilinnuilla on täydellinen sulkasato talvehtimisalueella, ja osittainen sulkasato kesällä.
Esiintyminen

Etelä-Eurooppa ja Pohjois-Afrikka. Muuttolintu, joka talvehtii Saharan eteläpuolisessa Afrikassa.
Euroopan pesimäkannaksi on arvioitu 2,4–3,2 miljoonaa paria, joista Espanjassa 2,1–2,6 miljoonaa paria, Ranskassa 150 000 – 300 000 paria, Italiassa 40 000 – 120 000 paria, Sveitsissä 40 000 – 60 000 paria, Itävallassa 20 000 – 35 000 paria, Portugalissa 10 000 – 50 000 paria, Saksassa 1 200 – 2 000 paria, Sloveniassa 1 200 – 1 500 paria, Andorrassa 1 100 – 3 000 paria ja Liechtensteinissä 150–200 paria.
Suomessa laji on tavattu hyväksytysti neljästi: 17.–25.6.2000 Hangon Tulliniemessä laulava koiras, joka myös rengastettiin, 23.10.2005 Helsingin Kaisaniemessä, 4.6.2006 Porvoon Emäsalossa ja 10.9.2011 Hangon Uddskatan lintuasemalla.
Elinympäristö

Pesii monenlaisissa metsissä, sekä alavilla mailla että vuorten rinteillä.
Lisääntyminen

Pesä on maassa ruohokasvillisuuden suojassa. Munia on 4–6, joita naaras hautoo 12–13 päivää. Poikaset lähtevät pesästä lentokyvyttöminä 11–12 päivän ikäisinä.
Ravinto

Hyönteissyöjä.
Aiheesta muualla

ITIS: Phylloscopus bonelli (englanniksi)
muni Phylloscopus bonelli
Windows Metafile

Windows Metafile (WMF) on 1990-luvulla Windows-käyttöjärjestelmään kehitetty tiedostomuoto. Tiedostomuotoon voi tallentaa tekstiä, vektori- ja bitmap-kuvia ja sitä on käytetty tallentamaan monimutkaisia grafiikoita, kuten kuvioita, karttoja ja kaavioita.
Vuoritasku

| Vuoritasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Muurahaistaskut Myrmecocichla
Laji::  monticola
Kaksiosainen nimi
 Myrmecocichla monticola  (Vieillot, 1818) 
Synonyymit
 Oenanthe monticola 
Katso myös
   Vuoritasku Wikispeciesissä   Vuoritasku Commonsissa 
Infobox OKNimi-testi OKIUCN-testi OK: 
Vuoritasku (Myrmecocichla monticola) on Afrikan eteläosassa elävä sieppojen heimoon kuuluva varpuslintu.
Koko ja ulkonäkö

Linnun pituus on 18–20 cm ja paino noin 35 g. Vuoritaskun höyhenpuku on mustavalkoinen ja sen pyrstössä on tyypillinen Oenanthe-suvun mustavalkoinen T-kuvio.
Esiintyminen

Vuoritasku elää Etelä-Afrikassa, Namibiassa, Lesothossa, Botswanassa, Swazimaassa ja Angolan eteläosassa. Sen elinympäristön ala on noin 1,3 miljoonaa neliökilometriä. Sitä ei ole tavattu Suomessa.
Elinympäristö

Vuoritasku elää vuoristossa ja kallioisilla seuduilla, usein metsissä, joissa kasvaa Mopane-puita.
Lisääntyminen

Vuoritaskun pesä on maassa kiven tai pensaan alla tai kolossa. Naaras munii tavallisesti 4 munaa, joita haudotaan 13–14 päivää. Poikaset lähtevät pesästä noin 16 päivän ikäisinä. Laji pesii kaksi tai kolme kertaa kesässä.
Ravinto

Laji syö pääasiassa hyönteisiä, toisinaan marjoja.
Aiheesta muualla

Postimerkki aiheesta
Sean Simpson

Sean Simpson (s. 4. toukokuuta 1960 Essex, Iso-Britannia) on britannialaissyntyinen kanadalainen jääkiekkovalmentaja ja entinen pelaaja. Nykyisin hän on KHL-seura Lokomotiv Jaroslavlin päävalmentajana. Pelaajana 183-senttinen ja 79-kiloinen Simpson oli vasemmalta laukova hyökkääjä. Hän pelasi AHL:ssä New Brunswick Hawksissa ja Springfield Indiansissa, ennen kuin siirtyi pelaamaan Eurooppaan vuonna 1983. Euroopassa Simpson pelasi Hollannissa, Sveitsissä ja Italiassa. Tilburg Trappersin vuosinaan Hollannissa Simpson pelasi myös Kanadan jääkiekkomaajoukkueessa kuusi peliä tehoin 3+1. Hän lopetti uransa vuonna 1992. Valmentajaura alkoi jo samana vuonna EV Zugissa, jonka valmentajana Simpson toimi vuoteen 2008 asti. Hän valmensi myös Kanadaa lyhyen ajan vuonna 2008. Valmennusjakso Kanadan peräsimessä tuotti Spengler Cupin voiton. Vuonna 2010 hän siirtyi Sveitsin jääkiekkomaajoukkueen päävalmentajaksi. Hän oli joukkueen valmentajana viisissä MM-kisoissa ja yksissä talviolympialaisissa parhaana saavutuksenaan vuoden 2013 MM-kisojen sensaatiomainen hopeamitali. Huhtikuussa 2014 Simpson siirtyi KHL-seura Lokomotiv Jaroslavlin päävalmentajaksi.
Käännös suomeksi
Sean St Ledger

Sean St Ledger
Sean St Ledger (s. 28. joulukuuta 1984 Birmingham, Englanti) on irlantilainen jalkapalloilija, pelipaikaltaan puolustaja. Hän on edustanut useita englantilaisseuroja ja pelannut myös Yhdysvalloissa.
St Ledger valittiin Irlannin maajoukkueeseen EM-kilpailuihin 2012. Hän pelasi kaikkiaan 37 maaottelua ja teki niissä kolme maalia vuosina 2009–2013.
Sam Nunn

Sam Nunn
Samuel Augustus ”Sam” Nunn, Jr. (s. 8. syyskuuta 1938) on yhdysvaltalainen lakimies ja demokraattisen puolueen poliitikko. Hän istui Yhdysvaltain senaatin jäsenenä Georgiasta vuosina 1972–1997.
Sam Nunn varttui keskisen Georgian Perryssä ja opiskeli sitten Georgia Techissä sekä Emory Universityn lakikorkeakoulussa. Hän valmistui lakimieheksi 1962. Hän palveli vuosia rannikkovartiostossa ja lähti politiikkaan vuonna 1968, jolloin hänestä tuli osavaltion parlamentin jäsen. Vuonna 1972 hänet valittiin liittovaltion senaattiin, jossa hän toimi erityisesti ulkopolitiikan ja puolustuspolitiikan kysymyksien parissa, muun muassa senaatin asepalvelukomitean puheenjohtajana vuosina 1987–1995.
Senaattorin uran jälkeen Nunn perusti vuonna 2001 yhdessä Ted Turnerin kanssa aseriisunnan läpinäkyvyyttä edistävän säätiön Nuclear Threat Initiative (NTI), jonka johdossa hän on toiminut. Hän on opettanut Georgia Techissä hänen mukaansa nimetyssä yksikössä Sam Nunn School of International Affairs. Hän on istunut Coca-Cola Companyn, Dell-tietokoneyhtiön ja General Electricin hallituksissa.
Vuonna 2012 Sam Nunn ja Richard Lugar olivat heidän kunniakseen perustetun Nuclear
Security Awardin ensimmäiset saajat. Palkintoa jakaa Carnegie-säätiö.
Aiheesta muualla

Kuvia tai muita tiedostoja aiheesta Sam Nunn Wikimedia Commonsissa
Sadhana

| Sadhana |
| --- | --- |
 Sadhana elokuvassa Ek Musafir Ek Hasina (1962)
Henkilötiedot
Koko nimi:  Sadhana Shivdasani
Syntynyt: 2. syyskuuta 1941 Karachi, Brittiläinen Intia
Kuollut: 25. joulukuuta 2015 (74 vuotta) Mumbai, Maharashtra, Intia
Ammatti:  näyttelijä
Puoliso:  R. K. Nayyar  (vih. 1966; k. 1995)
Sukulaiset:  Babita
Näyttelijä
Aktiivisena:  1958–1978
Aiheesta muualla
IMDb 
AllMovie
Sadhana Shivdasani (2. syyskuuta 1941 Karachi – 25. joulukuuta 2015 Mumbai) oli intialainen näyttelijä. Hän syntyi Karachissa, mutta muutti perheineen Bombayhin (nykyiseen Mumbaihin) Intian jaon yhteydessä 1940-luvun lopulla.
Sadhana oli uransa huipulla 1960-luvulla, jolloin hän esiintyi päärooleissa useissa tunnetuissa elokuvissa. Hän kuului aikansa tyyli-ikoneihin ja hänen kampauksensa tunnetaan edelleen nimellä ”Sadhana cut”. Hänelle myönnettiin International Indian Film Academyn palkinto elämäntyöstä vuonna 2002.
Sadhana meni naimisiin R. K. Nayyarin kanssa vuonna 1966. Nayyar kuoli vuonna 1995.
Valikoitu filmografia

Love In Simla (1960)
Parakh (1960)
Hum Dono (1961)
Ek Musafir Ek Hasina (1962)
Mere Mehboob (1963)
Woh Kaun Thi (1964)
Raaj Kumar (1964)
Waqt (1965)
Arzoo (1965)
Mera Saaya (1966)
Intequam (1969)
Ek Phool Do Mali (1969)
Geeta Mera Naam (1974)
Aiheesta muualla

Kuvia tai muita tiedostoja aiheesta Sadhana Wikimedia Commonsissa
Sadetanssi (albumi)

| Sadetanssi Marion Rung |
| --- | --- | --- |

Studioalbumin tiedot
 Julkaistu: 2000
 Tuottaja(t): Maki Kolehmainen Productions, Risto Asikainen
 Tyylilaji: iskelmä
 Levy-yhtiö: Bluebird
Marion Rungin muut julkaisut
| Yön tähdet 1997 | Sadetanssi 2000 | Aurinkosilmät 2000 |
Sadetanssi on Marion Rungin vuonna 2000 julkaistu albumi.
Kappaleet

Sadetanssi – 3.33 (säv. Risto Asikainen, san. Risto Asikainen)
Lupaus – 3.55 (säv. Risto Asikainen, san. Risto Asikainen)
Oven aukaisin – 3.21 (säv. Timo Forsström, san. Jorms Toiviainen)
Mä tulen takasin – 3.30 (säv. Jori Sivonen, san. Vexi Salmi)
Mitä mä rakkaudella teen – 3.15 (säv. Risto Asikainen, san. Risto Asikainen)
Ensikatse – 3.05 (säv. Risto Asikainen, san. Risto Asikainen)
Samaa kuuta katsotaan – 3.10 (säv. Risto Asikainen, san. Risto Asikainen)
Vuosien jälkeen – 3.33 (säv. Risto Asikainen, san. Risto Asikainen)
Vielä yksi tanssitaan – 3.12 (säv. Risto Asikainen, san. Risto Asikainen)
Saniainen tie – 4.31 (säv. Risto Asikainen, san. Risto Asikainen)
Aikaa – 3.11 (säv. Risto Asikainen, san. Risto Asikainen)
Kun yöni ohi on – 4.04 (säv. Risto Asikainen, san. Risto Asikainen)
Aiheesta muualla

Sadetanssi discogs.com -sivustolla (englanniksi)
Windows Movie Maker

| Windows Movie Maker |
| --- | --- |


Kehittäjä:  Microsoft
Kehityshistoria
Vakaa versio:  6.0
Tiedot
Ohjelmistotyyppi:  Videon muokkaus
Alusta:  Windows
Lisenssi:  omisteinen lisenssi
Aiheesta muualla
www.microsoft.com
Windowsin elokuvatyökalu eli Windows Movie Maker (tunnetaan nimellä Windows Live Movie Maker vuosien 2009 ja 2011 julkaisuissa) on videonmuokkausohjelma, joka tuli Windows Me:n, XP:n, Vistan, Windows 8:n ja Windows 8.1:n -käyttöjärjestelmien mukana. Sen 1.0-versio oli erittäin kevyt, äärimmilleen yksinkertaistettu muokkausohjelma. 2.0-versio oli huomattavasti monipuolisempi. Movie Maker suunniteltiin alun perin Windows Me:lle ja eteni versioon 6.0. Windows Movie Makerilla voi esimerkiksi lisätä videopätkään puhetta sen nauhoituksen jälkeen. Ohjelmaa ei ole tarkoitettu ammattilaiskäyttöön.
Ohjelma ei tullut Windows 7 -käyttöjärjestelmän mukana, mutta sen pystyi halutessaan lataamaan Windows Download Centerin kautta.
Muokkausohjelma oli ladattavissa myös muille käyttöjärjestelmille Microsoftin omilta sivuilta aina 10. tammikuuta 2017 asti, jonka jälkeen Microsoft ei ole enää tukenut Windows Live Essentialsia ja tämän myötä myös Windows Movie Makeriä. Sovelluksen korvasi täysin uusi Windows Story Remix -videonmuokkausohjelma, joka julkaistiin syksyllä 2017.
Windows 10 Fall Creators Update -päivityksen jälkeen Story Remix -ominaisuus on siirretty Photos-ohjelmaan (suomenkielisessä Windowsissa Valokuvat).
Aiheesta muualla

Englanninkielinen Movie Maker -sivusto
Yuga

Yugat ovat hindufilosofiassa tunnettuja toistuvia ajanjaksoja: Satya Yuga (tai Krita Yuga), Treta Yuga, Dvapara Yuga ja Kali Yuga. Ajanjaksot toistuvat tässä järjestyksessä loputtomiin. Uskotaan, että Kali Yugan päätyttyä palataan takaisin Satya Yugaan, tai että järjestys toistuu käänteisenä. Yugat ovat osa suurempaa ajanjaksoa, kalpaa. Satya Yugan katsotaan olevan näistä onnellisin aika, ja Kali Yugaa kohti mentäessä ihmisten elinikä lyhenee ja moraali rappeutuu. Perinteisesti Yugien keston katsotaan olevan:
Satya Yuga (Krita Yuga) – 1 728 000 vuotta
Treta Yuga – 1 296 000 vuotta
Dvapara Yuga – 864 000 vuotta
Kali Yuga – 432 000 vuotta
Toisenlaisen näkemyksen asiaan on tuonut intialainen Swami Sri Yukteswar Giri. Kirjassaan The Holy Science Sri Yukteswar selittää että Satya Yugan laskeva vaihe kestää 4800 vuotta, Treta Yugan 3600 vuotta, Dwapara Yugan 2400 vuotta ja Kali Yugan 1200 vuotta. Sitten alkaa Kali Yugan nouseva kausi joka kestää myös 1200 vuotta jne. Sri Yukteswarin mukaan Kali Yugan nouseva kausi alkoi syyskuussa vuonna 499, ja olemme olleet vuodesta 1699 Dwapara Yugan nousevassa vaiheessa.
Yläinen (Konnevesi)

| Yläinen |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°33′34″N, 26°07′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskuoja:  oja Keskiseen 
Järvinumero:  14.352.1.004
Mittaustietoja
Pinnankorkeus:  103,3 m  
Pituus:  280 m  
Leveys:  100 m  
Rantaviiva:  0,647 km  
Pinta-ala:  1,879 ha  
Saaria:  ei saaria 
 fiYläinen 
Yläinen  on Keski-Suomessa Konnevedellä Uurapohjan lähellä sijaitseva lampi.
Maantietoa

Lammen pinta-ala on 1,9 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kynsiveden lähialueeseen (14.352) se kuuluu. Lammen vedenpinnan korkeus on 103,3 metriä mpy.
Sammy Davis

Sammy Davis voi tarkoittaa ainakin seuraavia:
Sammy Davis Jr., yhdysvaltalainen laulaja ja näyttelijä
Sammy Davis Sr., yhdysvaltalainen tanssija, yllä mainitun isä
Sammy Davis, brittiläinen kilpa-autoilija ja moottoriurheilutoimittaja
Sammy L. Davis, yhdysvaltalainen Medal of Honorilla palkittu sotilas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sammy Davis”, voi hakea sivunnimihaulla, laajalla sivunnimihaulla tai tekstihaulla.
Ruojärvi (Kuhmoinen)

| Ruojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′41″N, 25°21′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.072
Mittaustietoja
Pinnankorkeus:  88,5 m  
Pituus:  430 m  
Leveys:  270 m  
Rantaviiva:  1,219 km  
Pinta-ala:  7,67 ha  
Saaria:  ei saaria 
 fiRuojärvi 
Ruojärvi on Pirkanmaalla Kuhmoisissa Ruolahden kylän lähellä sijaitseva järvi.
Maantietoa

Järven pinta-ala on 7,7 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria ja sen rantaviivan pituus on 1,2 kilometriä. Rannat ovat pääosin metsämaata, mutta kaakkoisrannalla on peltoa. Järvellä on kaksi taloa ja yksi vapaa-ajan asunto.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 88,5 metriä mpy. Siihen johtaa kolme ojaa, joista yksi tuo vettä järven pohjoispuolisilta pelloilta ja Humalaisesta ja toinen oja Harjunlammista. Laskuoja lähtee järven itäpäästä ja laskee 1,5 kilometrin päässä Päijänteen Ruolahteen. Laskuojan pudotus on 10,2 metriä.
Historiaa

Vuoden 1855–1856 Kalmbergin kartastossa järvi on merkitty. Vuosien 1966 ja 1986 peruskartoissa järvellä oli yksi talo ja rannoilla oli nykyistä enemmän peltoa.
Saksan kirjakauppiaiden rauhanpalkinto

Saksan kirjakauppiaiden rauhanpalkinto (Friedenspreis des Deutschen Buchhandels) on vuodesta 1950 jaettu kirjallisuuspalkinto. Palkinnonsaaja julkaistaan alkukesällä, varsinainen palkinnon myöntämistilaisuus on syksyllä Frankfurtin kirjamessujen yhteydessä. Palkinnon arvo on 25 000 euroa.
Palkitut ja palkintopuheen pitäjät > 1950–1959

| Vuosi | Palkittu | Maa | Palkintopuheen pitäjä | Maa |
| --- | --- | --- | --- | --- |
| 1950 | Max Tau | Norja | Adolf Grimme | Saksan liittotasavalta |
| 1951 | Albert Schweitzer | Ranska | Theodor Heuss | Saksan liittotasavalta |
| 1952 | Romano Guardini | Saksan liittotasavalta | Ernst Reuter | Saksan liittotasavalta |
| 1953 | Martin Buber | Israel | Albrecht Goes | Saksan liittotasavalta |
| 1954 | Carl Jacob Burckhardt | Sveitsi | Theodor Heuss | Saksan liittotasavalta |
| 1955 | Hermann Hesse | Saksan liittotasavalta | Richard Benz | Saksan liittotasavalta |
| 1956 | Reinhold Schneider | Saksan liittotasavalta | Werner Bergengruen | Saksan liittotasavalta |
| 1957 | Thornton Wilder | Yhdysvallat | Carl Jacob Burckhardt | Sveitsi |
| 1958 | Karl Jaspers | Saksan liittotasavalta | Hannah Arendt | Saksan liittotasavalta |
| 1959 | Theodor Heuss | Saksan liittotasavalta | Benno Reifenberg | Saksan liittotasavalta |
Palkitut ja palkintopuheen pitäjät > 1960–1969

| Vuosi | Palkittu | Maa | Palkintopuheen pitäjä | Maa |
| --- | --- | --- | --- | --- |
| 1960 | Victor Gollancz | Britannia | Heinrich Lübke | Saksan liittotasavalta |
| 1961 | Sarvepalli Radhakrishnan | Intia | Ernst Benz | Saksan liittotasavalta |
| 1962 | Paul Tillich | Yhdysvallat | Otto Dibelius | Saksan liittotasavalta |
| 1963 | Carl Friedrich von Weizsäcker | Saksan liittotasavalta | Georg Picht | Saksan liittotasavalta |
| 1964 | Gabriel Marcel | Ranska | Carlo Schmid | Saksan liittotasavalta |
| 1965 | Nelly Sachs | Saksan liittotasavalta | Werner Weber | Sveitsi |
| 1966 | Augustin Bea  W. A. Visser't Hooft | Saksan liittotasavalta Alankomaat | Paul Mikat | Saksan liittotasavalta |
| 1967 | Ernst Bloch | Saksan liittotasavalta | Werner Maihofer | Saksan liittotasavalta |
| 1968 | Léopold Sédar Senghor | Senegal | François Bondy | Sveitsi |
| 1969 | Alexander Mitscherlich | Saksan liittotasavalta | Heinz Kohut | Itävalta |